La data de 13 martie 2024, polițiștii Postului de Poliție Bucium au identificat 3 bărbați de 55, 33 și 26 de ani, toți din județul Mureș, care sunt bănuiți de săvârșirea unei infracțiuni de înșelăciune, faptă sesizată poliției la data de 23 ianuarie 2024, a cărei victimă a fost un bărbat în vârstă de 67 de ani, din localitatea Măgura, comuna Bucium.
Se pare că, profitând de naivitatea victimei, cei 3 l-ar fi determinat să plătească suma de 2.800 de euro, pentru un metru cub de cherestea, cu mult peste valoarea reală a materialului lemnos.
Prejudiciul a fost recuperat integral și restituit păgubitului, iar cercetările sunt continuate pentru stabilirea întregii activități infracționale a persoanelor bănuite de înșelăciune.